Frederikas Jansonas

Frederikas Jansonas (g. 1972 m. vasario 7 d. Vilniuje) – Lietuvos žurnalistas, redaktorius.

 Biografija 
1979–1990 m. mokėsi Vilniaus 22-ojoje vidurinėje mokykloje. 1990–1995 m. Vilniaus universiteto Komunikacijos fakultete studijavo žurnalistiką. Stažavo Oslo ir Stokholmo universitetuose, JAV bei Didžiojoje Britanijoje.

1990–1992 m. dienraščio „Respublika“ neetatinis bendradarbis, 1992–1994 m. reporteris, nuo 1994 m. užsienio informacijos skyriaus redaktorius, sporto naujienų redaktorius, vyriausiojo redaktoriaus pavaduotojas, 2004 m. dienraščio vyriausiasis redaktorius, įmonės „Respublikos leidiniai“ plėtros direktorius. Kas yra kas Lietuvoje 95/96. – Kaunas: Neolitas, 1995. – 208 psl.Prezidento patarėjas, eksrespublikonas Frederikas Jansonas: Esminis klausimas mums yra vienas // Vakaro žinios, 2025-05-30 2004–2019 m. ryšių su visuomene bendrovės „KMPS ir partneriai“ plėtros direktorius, konsultantas. „Respubliką“ paliko F. Jansonas, 2004-10-18https://rekvizitai.vz.lt/imone/kpms_ir_partneriai/juridinis-asmuo 2009–2019 m. VšĮ „Atverk pasaulį“ vadovas, žurnalo „National Geographic Lietuva“ vyriausiasis redaktorius.

Nuo 2019 m. spalio mėn. prezidento Gitano Nausėdos Vidaus politikos grupės patarėjas, nuo 2022 m. kovo mėn. prezidento vyriausiasis patarėjas, Komunikacijos grupės vadovas.

1995 m. susituokė su „Respublikos“ žurnaliste Ieva Šimkūnaite.Meilė, užgimusi po redakcijos stogu // Respublika / Brigita, 2009-08-01, Nr. 31 (764), 12 psl.

 Šaltiniai 

Kategorija:Lietuvos žurnalistai
Kategorija:Lietuvos redaktoriai